**Kedves Végzős Hallgató!**

A Gazdaságtudományi Kar ünnepélyes diplomaátadó tanácsülésének zavartalan lebonyolítása érdekében a következőkről tájékoztatjuk.

***A diplomaosztó ünnepségek időpontja****:* **2018. június 22. (péntek) 13:00 és 16:00 óra**

***Az ünnepség helye:* Debreceni Egyetem Főépület Díszudvar** (Debrecen, Egyetem tér 1. sz.)

*A 13:00 órás ünnepség előtt a hallgatók gyülekezőhelye: 10:30 órától a Főépület 7/8. terem (Egyetem tér 1. földszint).*

**Az alább felsorolt szakok hallgatóinak 13:00 órától kezdődik az ünnepség:**

* Minden angol nyelvű képzés
* Minden mesterképzés
* Gazdálkodási és menedzsment alapképzés
* Nemzetközi gazdálkodás alapképzés

*A 16:00 órás ünnepség előtt a hallgatók gyülekezőhelye: 13:30 órától a Főépület ruhatár a büfével szemben (Egyetem tér 1. sz. földszint).*

**Az alább felsorolt szakok hallgatóinak 16:00 órától kezdődik az ünnepség:**

* Minden felsőoktatási szakképzés

|  |
| --- |
| * Gazdasági és vidékfejlesztési agrármérnöki
 |
| * Informatikus és szakigazgatási agrármérnöki
 |
| * Kereskedelem és marketing
 |
| * Közszolgálati
 |
| * Pénzügy és számvitel
 |
| * Sportszervező
 |
| * Turizmus-vendéglátás
 |
|  |

A diplomaátadó ünnepségen kizárólag azok a hallgatók vehetnek részt, akik a nyelvvizsga követelményeket teljesítették!

Kérjük, fordítson figyelmet a pontos megjelenésre, mert az ünnepség megkezdéséig minden hallgatónak alá kell írnia a szükséges dokumentumokat valamint fel kell öltenie a méretének megfelelő tógát. A tóga és a sapka átvételére 10:30 - 12:00 illetve 13:30-15:00 óra között van lehetőség. A hallgatók nagy létszáma miatt számítson torlódásra, várakozásra. 12:10 illetve 15:10-kor a hallgatók a folyosón sorba lesznek állítva, és a Tanulmányi Osztály munkatársainak irányításával vonulnak be a Díszudvarba.

***Felhívjuk a figyelmet, hogy aki a megadott időpontban nem jelenik meg, a tógát a hozzá tartozó sapkával nem veszi fel, valamint 12:45-ig, illetve 15:45-ig nem foglalja el helyét a díszudvarban a nevével ellátott széken, nem vehet részt az ünnepélyes diplomaátadón.*** *A tóga és a sapka viselése kötelező.* Kérjük, hogy a diplomaosztó ünnepségen ünnepi öltözékben jelenjen meg. Az ünnepségre nem vihető be kabát, táska (ezek elhelyezésére a tógaátvevő teremben /ruhatárban lesz lehetőség), egy kis üveg üdítő igen, melyet a szék lábánál tud elhelyezni. Az ünnepség (mely előreláthatólag 1-1,5 óráig tart) befejezésekor az elnökség elvonulásával egy időben a hallgatók visszavonulnak abba a terembe, ahol a tógát átvették. A tógát az ünnepség után azonnal le kell adni, a sapkát megtarthatja. A Törzslap és a Diploma Supplement átvételére az ünnepség előtt kerül sor, a szükséges dokumentumok aláírását követően, melyek nem vihetőek be a Díszudvarba. Amennyiben a megfelelő nyelvvizsgával rendelkezik ugyan, de a diplomaátadó ünnepségen nem tud részt venni, és azt nem jelezte a záróvizsga napján kiosztott íven, kérjük, hogy személyesen, e-mailen (tothne.rajtik.ibolya@econ.unideb.hu) vagy telefonon (06/52/508-312) jelezze a Tanulmányi Osztályon, minél hamarabb, amint tudja, de legkésőbb 2018. június 21-én (csütörtök) 16:00 óráig.

Néhány tudnivaló az ünnepséggel kapcsolatosan: A Díszudvaron 12:45 illetve 15:45 után csak és kizárólag a tógába öltözött hallgatók tartózkodhatnak. Kérjük, szíveskedjen megkérni hozzátartozóit helyük elfoglalására. Az ünnepségről és a diplomák átvételéről hivatásos fotós fog (Margó Fotó) fényképeket készíteni. A vendégeknek csak az erkélyekről lesz lehetőségük fényképezni. A hallgatók 12:45 illetve 15:45 után a helyüket már nem hagyhatják el, aki távozik a Díszudvarról, azt a rendészek nem engedik vissza.

A főépület Aulájában élő kivetítés lesz, valamint a <http://www.unideb.hu> oldalon online közvetítés formájában is megtekinthető lesz az ünnepség. A 2-6 év közötti gyerekeket a Büfétől jobbra elhelyezkedő Babaszobában várják a DEMEK munkatársai.

A diplomák átvételének módjáról közvetlenül az ünnepség előtt adunk tájékoztatást.

a GTK Tanulmányi Osztálya